wickkiey/tamil-wikipedia-chunked huggingface dataset:
# சனவரி 24

## பிறப்புகள்

- 1882 &ndash; அரோல்டு டி. பாப்காக், அமெரிக்க வானியலாளர் (இ. 1968)
- 1915 &ndash; சா. பஞ்சு, தென்னிந்தியத் திரைப்பட இயக்குநர் (இ. 1984)
- 1922 &ndash; ராஜேஸ்வரி சாட்டர்ஜி, இந்தியாவின் முதல் பெண் அறிவியலாளர் (இ. 2010)
- 1924 &ndash; சி. பி. முத்தம்மா, இந்திய சிப்பாய், சாதனையாளர் (இ. 2009)
- 1924 &ndash; கர்ப்பூரி தாக்கூர், பீகார் மாநில முதலமைச்சர் (இ. 1988)
- 1941 &ndash; தான் செட்சுமன், நோபல் பரிசு பெற்ற இசுரேலிய வேதியியலாளர்
- 1947 &ndash; மிசியோ காகு, அமெரிக்க இயற்பியலாளர்
- 1953 &ndash; மூன் சே-இன், தென் கொரியாவின் 19-வது அரசுத்தலைவர்
- 1964 &ndash; ரேகா பரத்வாஜ், இந்தியப் பாடகி
- 1974 &ndash; நவ்தீப் சிங், இந்திய துடுப்பாட்ட வீரர்
- 1981 &ndash; ரியா சென், இந்திய நடிகை
- 1984 &ndash; டி. இமான், இந்திய திரைப்பட இசையமைப்பாளர், பாடகர்
- 1985 &ndash; ரேகா வேதவியாஸ், இந்திய நடிகை
# சனவரி 24

## இறப்புகள்

- 41 &ndash; காலிகுலா, உரோமைப் பேரரசர் (பி. 12)
- 817 &ndash; நான்காம் ஸ்தேவான் (திருத்தந்தை) (பி. 770)
- 1914 &ndash; டேவிட் கில், இசுக்காட்டிய வானியலாளர் (பி. 1843)
- 1961 &ndash; சி. கே. சுப்பிரமணிய முதலியார், தமிழறிஞர், உரையாசிரியர் (பி. 1878)
- 1965 &ndash; வின்ஸ்டன் சர்ச்சில், ஐக்கிய இராச்சியத்தின் பிரதமர், இலக்கியத்திற்கான நோபல் பரிசு பெற்றவர் (பி. 1874)
- 1966 &ndash; ஓமி பாபா, இந்திய இயற்பியலாளர் (பி. 1909)
- 2006 &ndash; சுப்பிரமணியம் சுகிர்தராஜன், இலங்கை ஊடகவியலாளர், செயற்பாட்டாளர் (பி. 1970)
- 2011 &ndash; பீம்சென் ஜோஷி, இந்தியப் பாடகர் (பி. 1922)
- 2012 &ndash; சுகுமார் அழீக்கோடு, இந்திய எழுத்தாளர் (பி. 1926)
- 2015 &ndash; வி. எஸ். ராகவன், தமிழ்த் திரைப்பட, நாடக நடிகர் (பி. 1925)
# சனவரி 24

## சிறப்பு நாள்

- இணைப்பு நாள் (உருமேனியா)
- தேசிய பெண் குழந்தை நாள் (இந்தியா)
# 20,000 லீக்ஸ் அண்டெர் த சீ (1954 திரைப்படம்)

**20,000 லீக்ஸ் அண்டெர் த சீ** (20,000 Leagues Under the Sea) திரைப்படம் 1870 களில் வெளியிடப்பட்ட ஜூல்ஸ் வெர்னியின் நாவலின் தழுவலிலிருந்து வெளிவந்த திரைப்படங்களின் சிறப்பான வரவேற்பைப் பெற்ற திரைப்படமாகும்.
# 20,000 லீக்ஸ் அண்டெர் த சீ (1954 திரைப்படம்)

## கதை

1868 களில் கடலின் நடுவில் இராட்சத மிருகமொன்று அலைவதாகக் கேள்விப்படும் ஆசிரியரான பியெரி அரோனாக்ஸ் மற்றும் அவரது உதவியாளரான கொன்சீலும் என்ன நடக்கின்றது என்பதைப் பற்றித் தெரிந்து கொள்வதற்காக அமெரிக்க அரசின் உதவியுடன் சைகோன் என்றழைக்கப்பட்ட பகுதிக்குச் செல்கின்றனர். அங்கு செல்லும் பொழுது இராட்சத விலங்கு ஒன்று அவர்களது படகினைத் தாக்குவதை உணர்கின்றனர். பின்னர் அது ராட்சத மிருகமல்லவெனவும் அது மனிதால் செய்யப்பட்ட இராட்சத மிருகம் போன்ற அமைப்பைக் கொண்ட போர்க்கப்பல் எனவும் புரிந்து கொள்கின்றனர். அக்கப்பலைத் தலைமை தாங்கிய கப்பல் படைத் தளபதி நீமொ அவர்களை பணயக் கைதிகளாக பிடித்து அவனது கண்டுபிடிப்பான அக்கப்பலுக்குள் அழைத்துச் செல்கின்றான். மேலும் அரோனாக்ஸிடம் தனது இந்தக் கண்டுபிடிப்பின் காரணம் ஏனெனில் அண்டை நாடுகள் பல மக்களை அழிப்பதற்காக வெடி மருந்துகளை ஏற்றிக்கொண்டு செல்வதைத் தடுப்பதற்காகவே தனது இந்தத் திட்டம் எனவும் அவ்வாறு ஏற்றிச் செல்லும் கப்பல்களை தனது புதிய கண்டுபிடிப்பான இக்கப்பல் மூலம் மோதி அழிப்பதே தனது லட்சியம் எனவும் கூறுகின்றார். பின்னடைவில் அவரது கப்பல் ஒரு ராட்சத கணவாயால் தாக்கப்படவே மூழ்கின்றது. அவர் அக்கப்பலிலேயே மாண்டு கொள்கின்றார். மேலும் அரோனாக்ஸ் மற்றும் அவருடன் கைதிகளாக்கப்பட்ட இருவரும் அங்கிருந்து தப்பிச் செல்கின்றனர்.
# 20,000 லீக்ஸ் அண்டெர் த சீ (1954 திரைப்படம்)

## வெளியிணைப்பு

-
- டிபிகல்ட் திரைப்பட நிறுவனத்தில்
*20,000 லீக்ஸ் அண்டெர் த சீ*  
-
- **பிடித்தக் கதை** : டிசம்பர் 20, 1947.
*20,000 லீக்ஸ் அண்டெர் த சீ திரைப்படம்*
# ஈ.டி. த எக்ஸ்ரா டெரஸ்ரியல் (திரைப்படம்)

**ஈ.டி. த எக்ஸ்ரா டெரஸ்ரியல்** (E.T the extra terrestrial) 1982 ஆம் ஆண்டு வெளிவந்த ஆங்கிலத் திரைப்படமாகும்.பிரபல ஹாலிவுட் திரைப்பட இயக்குனரான ஸ்டீவன் ஸ்பீல்பேர்க்கின் இயக்கத்தில் வெளிவந்த இத்திரைப்படம் 4 ஆஸ்கார் விருதுகளைத் தட்டிச் சென்றது குறிப்பிடத்தக்கது.
# ஈ.டி. த எக்ஸ்ரா டெரஸ்ரியல் (திரைப்படம்)

## வகை

விஞ்ஞானப்படம் / சிறுவர்படம்
# ஈ.டி. த எக்ஸ்ரா டெரஸ்ரியல் (திரைப்படம்)

## கதை

வேற்றுக்கிரகவாசிகளின் மகன் எனக் கருதப்படும் அந்நிய உருவம் ஒன்று பிரபஞ்சத்திலிருந்து பூமியில் ஒரு பகுதியில் தவறுதலாக வந்து விழுகின்றது. இவ்வுருவம் பூமியில் வாழும் குழந்தை ஒருவனால் அவதானிக்கப்பட்டு முதலில் பயத்தால் அங்கிருந்து ஓடிப் பின்னர் அவனின் வீட்டிற்குள்ளேயே ஒளிந்து கொள்ளவும் செய்தது. பின்னர் அச்சிறுவனுடனும் அக்குடும்பத்துச் சிறுவர்களுடனும் நண்பர்களாகும் அவ்வந்நிய நாட்டு உருவம் அவர்களுடன் கூடி வாழும்பொழுது அவ்வுருவத்தைத் தேடி அதன் பெற்றோர்கள் வந்து பூமியிலிருந்து அழைத்துச் செல்கின்றனர். இதற்கிடையில் நண்பனை விட்டுப் பிரிய மறுக்கும் அவ்வுருவம் பின்னர் அவர்களை விடுத்துச் செல்வது குறிப்பிடத்தக்கது.
# ஈ.டி. த எக்ஸ்ரா டெரஸ்ரியல் (திரைப்படம்)

## சத்யஜித் ராய் எழுதிய கதைக்கரு

இத்திரைப்படத்தின் கதைக்கருவானது சத்யஜித் ராய் 1960களில் எழுதிய (த ஏலியன்) (the alien) என்ற கதையிலிருந்து பல ஒற்றுமைகள் இருப்பதாகவும் அதன் தழுவலே இத்திரைப்படமெனவும் சத்யஜித் ராயாலால் குற்றம் சுமத்தப்பட்டது. மேலும் இதனை மறுத்த ஸ்டீவன் ஸ்பில்பேர்க் அக்கதையின் கரு அமெரிக்க நகரங்களில் உலவப்பட்டிருக்கும்பொழுது தான் பள்ளியில் படித்துக்கொண்டிருந்தார் எனக் கூறியுள்ளதும் குறிப்பிடத்தக்கது.
# த டெர்மினேட்டர்

**த டெர்மினேட்டர்**(The Terminator)1984 ஆம் ஆண்டு வெளிவந்த ஆங்கிலத் திரைப்படமாகும்.ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் அர்னோல்ட் ஸ்வார்செனேக்கர்,மைக்கேல் பியென் மற்றும் பலர் நடித்திருந்தனர்.  
திரைப்படத்தின் படி ஆர்னோல் ஸ்வாஸ்நேகர் 2029 ல் இருந்து அனுப்ப பட்ட ஒரு இயந்திர மனிதன். இவரின் நோக்கம் சாரா கோணரை கொலை செய்வது. இதே நேரம் சாரா கோணரைக் காப்பாற்ற மனிதர்கள் கைல் ரீஸ் எனும் மனிதனை அனுப்புகின்றார்கள்.
# த டெர்மினேட்டர்

## கதைச் சுருக்கம்

2029 ல் உலகை இயந்திரங்கள் ஆழுகின்றன. இந்த எதிர்காலத்தில் இருந்து 1984, மே 12 க்கு ஒரு இயந்திரத்தை இயந்திரங்கள் அனுப்புகின்றன. இதற்கான காரணம் 2029ல் இயந்திரத்திற்கு எதிராகப் போராடும் மனித குலத்தின் தலைவரான ஜோன் கானரின் தாயாரான சாரா கோணரை அழிப்பதன் மூலம் இவரின் பிறப்பைத் தடுப்பதற்காகவாகும்.  
இதே நேரம் மனிதர்களும் கைல் ரீஸ் என்பவரை சாராவைக் காப்பாற்ற அனுப்புகின்றனர். இயந்திர மனிதனிடம் இருந்து சாராவைக் காப்பாற்றுவதுடன், தன் இன்னுயிரையும் மனித குலத்தின் விடிவுக்காகத் துறக்கின்றார்.  
இக்காலப் பகுதியில் இவருக்கும், சாரா கோணருக்கும் உறவு விருத்தியடைவதன் மூலம், இவரே எதிர்காலத்தில் பிறக்கப்போகும் மனிதர்களின் தலைவரான ஜோன் கானரின் தந்தையும் ஆகின்றார்.
# டெர்மினேட்டர் 2:த ஜட்ச்மண்ட் டே

**டெர்மினேட்டர் 2:த ஜட்ச்மண்ட் டே** (Terminator 2: Judgment Day) 1991 ஆம் ஆண்டு வெளிவந்த ஆங்கிலத் திரைப்படமாகும். ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் ஆர்னோல்ட் ஸ்வார்செனேகர், லிண்டா ஹாமில்டன் போன்ற பலர் நடித்துள்ளனர்.
# டெர்மினேட்டர் 2:த ஜட்ச்மண்ட் டே

## வகை

விஞ்ஞானப்படம் / அதிரடிப்படம்
# டெர்மினேட்டர் 2:த ஜட்ச்மண்ட் டே

## கதை

டெர்மினேட்டர் என்ற புதுவகை தானியங்கி மனிதர்கள் உலகில் பிரவேசித்து நன்மைகளை வளர்ப்பதற்காக ஒன்றும் நல்லவர்களை அழிப்பதற்காக இன்னொன்றுமாய் பூமியில் தோன்றுகின்றன. அதில் நல்லவர்களை காப்பாற்றும் நோக்கத்துடன் இயங்கும் தானியங்கி (அர்னோல்ட் ஸ்வார்சனேக்கர்) தீய தானியங்கியிடமிருந்து எவ்வாறு நல்லவர்களை காப்பாற்றுகின்றது என்பதே திரைக்கதை.
# பாரஸ்ட் கம்ப்

**பாரஸ்ட் கம்ப்** (Forrest Gump) 1994 இல் வெளிவந்த ஆங்கிலத் திரைப்படமாகும்.இத்திரைப்படம் பிரபல ஹாலிவுட் நட்சத்திரமான டொம் ஹாங்கின் நடிப்பில் வெளிவந்தது.இத்திரைப்படம் 1984 இல் வெளிவந்த நாவல் பாரஸ்ட் கம்பின் தழுவல் என்பது குறிப்பிடத்தக்கது.இத்திரைப்படம் 13 ஆஸ்கார் விருதுகளிற்குப் பரிந்துரைக்கப்பட்டு 6 ஆஸ்கார் விருதுகளைப் பெற்றதும் குறிப்பிடத்தக்கன.
# பாரஸ்ட் கம்ப்

## கதை

மன நோயாளியாகக் கருதப்படும் பாரஸ்ட் கம்ப் (டொம் ஹாங்) தனது சிறுவயதிலிருந்து காதலித்து வந்த ஜென்னி என்னும் பெண்ணைப் பற்றி பேருந்து நிலையத்தில் வந்து போகும் அனைவருக்கும் கூறிக்கொண்டே இருக்கின்றார்.சில பயனர்கள் இவரின் கதையைக் கேட்டு விட்டு செல்லவும் செய்கின்றனர்.மேலும் அவர் தனது சிறு வயது முதலே ஒரு பெண் தோழி இருந்தவரென்றும் தனக்கு இருந்து வந்த ஊனத்தை மறையச் செய்தவரும் தனது காதலி என்றும் அவரைப் பற்றி புகழ்ந்து கூறும் பாரஸ்ட் கம்ப் தனது காதலி அவரனின் வளர்ப்புத் தந்தையினால் கற்பழிக்கப்படுவது தெரிந்தும் அவரது காதலியின் மீதிருந்த காதல் காரணத்தால் அவரைப் பல முறை பின் தொடர்கின்றார்.இருந்தும் விலைமாதுவாக தன் தொழிலைத் தேர்ந்தெடுத்துக் கொள்ளும் ஜென்னி பின்னர் வைரஸ் நோயால் அவதிப்படுவதையும் பொருட்படுத்தாது அவரின் அழைப்புற்கேற்ப அவரின் நலம் அறியப் புறப்படுகின்றார் பாரஸ்ட் கம்ப். மேலும் தங்களது குழந்தையினைப் பராமரிக்கும் பொருட்டு ஜென்னியினைத் திருமணம் செய்து கொள்கின்றார் பாரஸ்ட் கம்ப். பிற்பாடு ஜென்னி நோய் முற்றி இறப்பதும், அவரது கல்லறையில் பாரஸ்ட் ஏங்குவதும், தமது குழந்தையை நன்றாக வளர்ப்பதைப பற்றி பாரஸ்ட் தனியே உரையாடுவதுமாக திரைக்கதை நீள்கிறது. இறுதிக் காட்சியில் தன் மகனை பள்ளிப் பேருந்தில் அனுப்பி விட்டு பாரஸ்ட் சாந்தமாக அமர்ந்திருப்பதுடன் கதை இனிதே நிறைவடைகிறது.
# பாரஸ்ட் கம்ப்

## விருதுகள்

### அகாதமி விருதுகள்

#### வென்றவை

- சிறந்த நடிகருக்கான அகாதமி விருது
- சிறந்த இயக்குனருக்கான அகாதமி விருது
- சிறந்த திரை இயக்கத்திற்கான அகாதமி விருது
- சிறந்த திரைப்படத்திற்கான அகாதமி விருது
- சிறந்த திரைவண்ணத்திற்கான அகாதமி விருது
- சிறந்த தழுவிய திரைக்கதைக்கான அகாதமி விருது
# பாரஸ்ட் கம்ப்

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த துணை நடிகருக்கான அகாதமி விருது
- சிறந்த கலை இயக்கத்திற்கான அகாதமி விருது
- சிறந்த ஒளிப்பதிவிற்கான அகாதமி விருது
- சிறந்த ஒப்பனைக்கான அகாதமி விருது
- சிறந்த அசல் இசைக்கான அகாதமி விருது
- சிறந்த இசை இயக்கத்திற்கான அகாதமி விருது
- சிறந்த இசைக்கான அகாதமி விருது
# கிளாடியேட்டர் (திரைப்படம்)

**கிலாடியேட்டர்**(Gladiator) 2000 ஆம் ஆண்டில் வெளிவந்த வரலாற்றுத் திரைப்படமாகும்.ஹாலிவுட்டின் பிரபல இயக்குனரான ரிட்லி சுகாட்டின் இயக்கத்தில் வெளிவந்த இத்திரைப்படத்தில் வரலாற்று நிகழ்வுகள் பல தவறாக காட்சியமைக்கப்பட்டதாக பல வரலாற்று ஆராய்ச்சியாளர்கள் குறை கூறுகின்றனர்.இருப்பினும் இத்திரைப்படம் 73 ஆம் அகடமிய விருது வழங்கும் விழாவில் ஜந்து ஆஸ்கார் விருதுகளைப் பெற்றது. ஹான்ஸ் சிம்மர் இசையமைத்துள்ளார்.
# கிளாடியேட்டர் (திரைப்படம்)

## துணுக்குகள்

- இத்திரைப்படத்தில் நடிப்பிற்காக ஆஸ்கார் விருது வென்றார் ரசல் க்ரோவ்.
# கிளாடியேட்டர் (திரைப்படம்)

## கதைச் சுருக்கம்

ரோமர் அரசர் தன் மகனை விட அதிகமாக ஒரு படைத் தளபதியை நேசிக்கின்றார். அத்துடன் தனக்குப் பின்னர் அவரே ஆட்சிப் பொறுப்பை ஏற்கவேண்டும் என்றும் விரும்புகின்றார். இந்தத் தகவலை அறிந்துகொள்ளும் அவரது மகன் தந்தையைக் கொலை செய்து தான் ஆட்சிப் பீடம் ஏறுகின்றார் அத்துடன் அந்தத் தளபதியையும் கொலை செய்ய முயற்சிக்கின்றார்.  
இதில் தப்பும் தளபதி பின்னர் மன்னரை எவ்வாறு எங்கு சந்திக்கின்றார் என்பதே மிகுதிக் கதை.
# கிளாடியேட்டர் (திரைப்படம்)

## விருதுகள்

### அகாதமி விருதுகள்

#### வென்றவை

- சிறந்த திரைப்படத்திற்கான அகாதமி விருது
- சிறந்த நடிகருக்கான அகாதமி விருது
- சிறந்த உடை அலங்காரத்திற்கான அகாதமி விருது
- சிறந்த இசைக்கான அகாதமி விருது
- சிறந்த திரைவண்ணத்திற்கான அகாதமி விருது
# கிளாடியேட்டர் (திரைப்படம்)

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த துணை நடிகருக்கான அகாதமி விருது
- சிறந்த இயக்குனருக்கான அகாதமி விருது
# பிலாடூன் (திரைப்படம்)

***பிலாடூன் (Platoon)*** 1986 ஆம் ஆண்டு வெளிவந்த ஆங்கில மொழித் திரைப்படமாகும்.பிரபல ஹாலிவுட் இயக்குநர் ஒலிவர் ஸ்டோன் இயக்கத்தில் வெளிவந்த இத்திரைப்படம் 4 ஆஸ்கார் விருதுகளைப் பெற்றதும் குறிப்பிடத்தக்கது.
# பிலாடூன் (திரைப்படம்)

## வகை

போர்ப்படம்
# பிலாடூன் (திரைப்படம்)

## கதை

அமெரிக்க இராணுவ வீரரான கிறிஸ் டெய்லர் (சார்லி ஷீன்) கிழக்கு வியட்னாமில் கார்ட்னெர் மற்றும் 25 ஆம் படைப்பிரிவருடன் வந்திறங்குகின்றார்.அங்கு போர் புரிந்து கொண்டிருந்த தனது ஏனைய அமெரிக்கப் படையினரைச் சந்தித்துக் கொள்ளும் இவர்கள் பார்னெ என்பவன் தலைமைப் பீடத்தில் வியட்னாமிய கிராமங்களுக்குள் தாக்குதல்களை மேற்கொள்கின்றனர்.இவர்களை எதிரிகள் பலமுனைகளிலும் தாக்கி அழித்தனர்.இச்சம்பவத்திற்குப்பின்னர் ஆட்திரம் அடையும் பார்னெ மற்றும் பல அமெரிக்கப் படையினர் பொது மக்களை கொல்வத்ம் இளம் வயதுப் பெண்களை பாலியல் கொட்மைகளுக்கு உற்படுத்தவும் முயல்கின்றனர்.இவற்றைப் பார்த்து கோபம் கொள்ளும் கிறிஸ் டெய்லர் இவர்களை அவ்வாறு செய்ய விடாது தகுக்கின்றான்.இதன் பின்னர் பல எதிரிகளின் பாசறைகளைக் கைப்பற்றவும் செய்கின்றனர்.அங்கு காவலில் ஈடுபட்டிருக்கும் பொழுது இவர்களின் எதிரிப் படையான வியட்னாமின் மக்கள் படையான வடக்கு வியட்னாமியப் படையினரால் பலமுறை தாக்குதலுக்கு உற்படுத்தப்படுகின்றனர்.இதன் பின்னரும் பார்னே கோபம் கொண்டு வியட்னாமியப் பொது மக்கள் மீதான தனது தாக்குதல்களை நிறுத்தாது இருக்கும்பொழுது கிறிஸால் சுட்டு வீழ்த்தப்படுகின்றான்.இவர்களது படைப்பிரிவினர் பலரின் இழப்புகளிற்குப் பின்னர் கிறிஸும் இன்னொரு படை வீரனும் தப்பி விமானம் மூலம் அமெரிக்காவிற்கு அழைத்துச் செல்லப்படுகின்றனர்.
# காந்தி (திரைப்படம்)

**காந்தி திரைப்படம்** (*Gandhi (film)*) 1982 ஆம் ஆண்டில் ஆங்கிலத்தில் வெளிவந்த வரலாற்றுத் திரைப்படமாகும். காந்தியின் வரலாற்றினை மையமாகக் கொண்டு வெளிவந்த இத்திரைப்படம் 1982 ஆம் ஆண்டில் 8 ஆசுகார் விருதுகளைப் பெற்றது.  
காந்தி திரைப்படம் ரிச்சர்ட் ஆட்டன்பரோவுக்கு உலகளாவிய புகழைத் தேடித்தந்தது. ஆஸ்கார் விருது விழாவில் சிறந்த இயக்குநர் மற்றும் சிறந்த திரைப்படத்திற்கான விருதுகளை வாங்க அவர் மேடைக்குச் சென்றபோது பல மேற்கத்தியர்கள் ரசிக்கும்படியாக ரகுபதி ராகவ ராஜாராம் இசைக்கப்பட்டது. மேடையில் அவர் அப்போது கூறியதை எவரும் மறக்க முடியாது. "அன்பு நண்பர்களே, உண்மையில் இந்த விருதுகள் எனக்கோ, பென் கிங்ஸ்லிக்கோ அல்லது தொழில்நுட்பத்திற்காக வென்றவர்களுக்கோ அல்ல. இந்த விருதுகள் மூலமாக நீங்கள் மகாத்மா காந்திக்கும் நாம் அனைவரும் அமைதியாகவும் வாழ வேண்டும் என்ற அவருடைய குறிக்கோளுக்கும் மரியாதை செலுத்துகிறோம்".
# காந்தி (திரைப்படம்)

## நடிகர்கள்

- ஜவகர்லால் நேருவாக ரோஷன் சேத்
# சாரியட்ஸ் ஆப் பயர்

***சாரியட்ஸ் ஆப் பயர் (Chariots Of Fire)*** 1981 ஆம் ஆண்டு வெளிவந்த ஆங்கிலத் திரைப்படமாகும்.கியூக் ஹட்சன் இயக்கத்தில் வெளிவந்த இத்திரைப்படத்தில் பென் குரோஸ்,ஜயான் சார்லர்சன் மற்றும் பலர் நடித்திருந்தனர். இத்திரைப்படம் ஏழு அகாதமி விருதுகளுக்கு பரிந்துரை செய்யப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது
# சாரியட்ஸ் ஆப் பயர்

## விருதுகள்

### ஆஸ்கார் விருது

#### வென்ற விருதுகள்

- சிறந்த திரைப்படம்
- சிறந்த இசையமைப்பு
- சிறந்த திரைக்கதை
- சிறந்த உடையலங்காரம்
# சாரியட்ஸ் ஆப் பயர்

## விருதுகள்

### ஆஸ்கார் விருது

#### பரிந்துரைக்கப்பட்ட விருதுகள்

- சிறந்த துணை நடிகர்
- சிறந்த இயக்குநர்
- சிறந்த படத்தொகுப்பு
# சாரியட்ஸ் ஆப் பயர்

## விருதுகள்

### கேன்ஸ் திரைப்பட விருது

- சிறந்த துணை நடிகர் - ஜயான் ஹோல்ம் - வென்ற விருது
- Prize of the Ecumenical Jury - கியூக் ஹட்சன்- வென்ற விருது
- Palme d'Or (Golden Palm) - கியூக் ஹட்சன்- பரிந்துரைக்கப்பட்ட விருது
# சாரியட்ஸ் ஆப் பயர்

## விருதுகள்

### பாப்டா விருது

- சிறந்த திரைப்படம் (1981)
# சாரியட்ஸ் ஆப் பயர்

## விருதுகள்

### கிராமி விருது

- சிறந்த பாப் இசைக்கருவி - ஏர்னி வாட்ஸ்
# தி இங்கிலிஷ் பேசண்ட் (திரைப்படம்)

**த இங்க்லிஷ் பேஷன்ட்** (**The English Patient**) 1996இல் வெளிவந்த ஆங்கிலத் திரைப்படம் ஆகும். இது இலங்கையரான மைக்கல் ஒண்டாத்தி என்பவரால் 1992 இல் எழுதப்பட்ட புதினத்தின் திரைப்பட வெளியீடாகும். மேலும் இத்திரைப்படம் காட்சியமைப்புகள் எடுக்கப்பட்டபோது ஒண்டாத்தி திரைப்படக் காட்சிகளை தனது விருப்பத்திற்கிணைய எடுக்க உதவினார் என்பதும், இத்திரைப்படம் 9 ஆஸ்கார் விருதுகளை வென்றதும் குறிப்பிடத்தக்கது.
# தி இங்கிலிஷ் பேசண்ட் (திரைப்படம்)

## வகை

போர்ப்படம் / காதல்படம்
# தி இங்கிலிஷ் பேசண்ட் (திரைப்படம்)

## கதை

உடல் முழுவதும் தீக்காயங்களுடன் கனேடிய செஞ்சிலுவைச் சங்கப் பெண்மணியினால் பாதுகாக்கப்படுகின்றார் கவுண்ட் டி அல்மசி (*ரால்ப் பியெனேஸ்*). பின்னர் அவர் தனது வாழ்க்கை வரலாற்றை நினைத்துக் கொள்வது திரைக்கதை அவர் அவ்வாறு நினைக்கும் பொழுது அவருக்கு எவ்வாறு இக்காயங்கள் நேர்ந்ததெனவும் கூறுகின்றார். மேலும் வேறொருவரின் மனைவியாகப் போகும் ஒருவரிடம் ஏற்படும் காதல் காரணமாக அவரை தன்னுடன் அழைத்துச் செல்லும் பொழுது ஏற்படுகின்ற பல பிரச்சினைகளை எவ்வாறு எதிர் கொண்டார் எனவும் தனது காயப்பட்ட காதலியினைக் இறுதியில் காப்பாற்ற முடியாத நிலையில் தத்தளிக்கின்றார். குகை ஒன்றினுள் அவரது காதலியினை வைத்து விட்டு உதவி தேடி பாலைவனங்களில் நடைபோட்டு அருகில் இருந்த பிரித்தானியப் படைத் தலைமைப் பீடத்திற்குச் செல்கின்றார். அங்கு உதவி கொடுக்க மறுக்கும் அவர்களால் கைவிடப்பட்ட நிலையில் ஜேர்மனிய நாசிப்படைகளால் உதவி வழங்கப்படுகின்றார். இதற்கிடையில் இறந்து போகும் அவரது காதலியின் உயிரை அவரால் காப்பாற்ற இயலவில்லை. இறுதியில் ஜேர்மனியர்களுக்கு பிரித்தானிய அரசுப் படைகளின் ரகசியங்களை விளக்குகின்றார். இதனை அறிந்து கொள்ளும் இவர் அவர்கள் வழங்கிய விமான ஊர்தியில் இற்ந்த காதலியின் உடலைக் கொண்டு வருகையில் பிரித்தானியப் படைகளால் சுட்டு வீழ்த்தப்படுகின்றார். அவ்வாறு ஏற்பட்ட காயங்களே அவை என அவரிடம் கதை கேட்டவர்கள் புரிந்து கொள்கின்றனர்.
# தி இங்கிலிஷ் பேசண்ட் (திரைப்படம்)

## விருதுகள்

### 1997 ஆஸ்கார் விருது

- வென்ற விருது: *சிறந்த திரைப்படம்*
- வென்ற விருது: *சிறந்த துணை நடிகை* (ஜூலியட் பினோச்)
- வென்ற விருது: *சிறந்த கலை அலங்காரம்* (ஸ்டூவார் கிரைக் மற்றும் ஸ்டெபனி மக்மிலன்)
- வென்ற விருது: *சிறந்த ஒளிப்பதிவு* (ஜான் சீல்)
- வென்ற விருது: *சிறந்த உடை அலங்காரம்* (ஆன் ரோத்)
- வென்ற விருது: *சிறந்த இயக்குநர்* (அந்தொனி மிங்கெலா)
- வென்ற விருது: *சிறந்த படத்தொகுப்பு* (வால்டர் மேர்ச்)
- வென்ற விருது: *சிறந்த இசையமைப்பு* (காப்ரியல் யார்ட்)
- வென்ற விருது: *சிறந்த ஒலிப்பதிவு* (நால்டர் மேர்ச், பார்க் பெர்கர், டேவிட் பார்க்கர், மற்றும் கிரிஸ்தோபர் நியூமன்)
- பரிந்துரைக்கப்பட்டது: *சிறந்த நடிகர்* (ரால்ப் பியெனேஸ்)
- பரிந்துரைக்கப்பட்டது: *சிறந்த நடிகை* (க்ரிஸ்டின் ஸ்கோட் தோமஸ்)
- பரிந்துரைக்கப்பட்டது: *சிறந்த எழுத்தாக்கம்* (அந்தொனி மிங்கெலா)
# தி இங்கிலிஷ் பேசண்ட் (திரைப்படம்)

## விருதுகள்

### 1997 கோல்டன் குலோப் விருது

- வென்ற விருது: *சிறந்த திரைப்படம்* - நாடகம்
- வென்ற விருது: *சிறந்த இயக்குநர்* -(அந்தொனி மிங்கெலா)
- வென்ற விருது: *சிறந்த இசையமைப்பு* -(காப்ரியல் யார்ட்)
- பரிந்துரைக்கப்பட்டது: *சிறந்த நடிகர்* - (ரால்ப் பியெனேஸ்)
- பரிந்துரைக்கப்பட்டது: *சிறந்த நடிகை* (க்ரிஸ்டின் ஸ்கோட் தோமஸ்)
- பரிந்துரைக்கப்பட்டது: *சிறந்த துணை நடிகை* (ஜூலியட் பினோச்)
- பரிந்துரைக்கப்பட்டது: *சிறந்த திரைக்கதை* (அந்தொனி மிங்கெலா)
# தி இங்கிலிஷ் பேசண்ட் (திரைப்படம்)

## துணுக்குகள்

- இத்திரைப்படத்தில் வரும் காட்சிகள் தமிழ்த் திரைப்படமான 1992 ஆம் ஆண்டு வெளிவந்த குணா திரைப்படத்துடன் ஒத்தே இருப்பது குறிப்பிடத்தக்கது.
- " இங்லிஷ் பேசண்ட்" என்ற புதினம் நூலாக 1992 லியே வெளிவந்தது குறிப்பிடத்தக்கது.
# ஒன் ப்லூவ் ஓவர் த குக்கூஸ் நெஸ்ட் (திரைப்படம்)

***வன் ஃப்லூ ஓவர் த குக்கூஸ் நெஸ்ட்*** (*One Flew Over the Cuckoo's Nest*) இத்திரைப்படம் அதே பெயரில் 1962 இல் வந்த நாவலின் தழுவலாகும்.1972 இல் வெளியிடப்பட்ட இத்திரைப்படம் 5 ஆஸ்கார் விருதுகளைப்பெற்றது குறிப்பிடத்தக்கது.
# ஒன் ப்லூவ் ஓவர் த குக்கூஸ் நெஸ்ட் (திரைப்படம்)

## கதை

ராண்டல் பாற்ரிக் மக்மேர்ப்பி ஜாக் நிகோல்சன் சிறைக் கைதியாவான்.சிறையில் இருந்து தப்பி ஓட நினைக்கும் அவன் புத்திசாலித்தனமாக மனநோயாளி போல நடிக்கவே காவல்துறையினர் அவனை மனநோயாளிகள் காப்பகத்திற்கு அழைத்துச் செல்கின்றனர்.அங்கு எந்த ஒரு சிரமமும் இல்லாது வாழும் அவன் அங்கு இருப்பவர்களை தனது பேச்சாலும் அறிவாலும் தன்வசம் பேசச் செய்கின்றான்.மேலும் அங்கிருந்து தப்பிச் செல்வதற்காக அவர்களை உபயோக்கவும் செய்தான் திடீரென அங்கு ஏற்படும் கலவரங்களின் காரணத்தினால் அவனது நண்பனாக இருந்தவனால் அங்கு பணி புரிபவள் அங்குள்ள நோயாளியினைத் தவறுவதலாகக் கொலை செய்யவே கோபம் கொள்கின்றான்.மேலும் அங்கிருக்கும் காவலாளியிடம் தன்னை மன நோயாளி இல்லையென விளக்கும் மக்மேர்ப்பி காவலாளிக்குப் பரிசாக மதுவைப் பரிசாகக் கொடுத்து விட்டு அங்கிருந்து தப்பிச் செல்கின்றான்.
# பிரேவ் ஹார்ட் (திரைப்படம்)

**பிரேவ் ஹார்ட்** (**Braveheart**) 1995 ஆம் ஆண்டு வெளிவந்த ஓர் அமெரிக்க ஆங்கிலத் திரைப்படமாகும். பிரபல ஹாலிவுட் நடிகரான மெல் கிப்சன் இயக்கத்தில் வெளிவந்த இத்திரைப்படம் ஜந்து ஆஸ்கார் விருதுகளைப் பெற்றது.
# பிரேவ் ஹார்ட் (திரைப்படம்)

## வகை

வரலாற்றுப்படம்
# பிரேவ் ஹார்ட் (திரைப்படம்)

## கதை

ரோபேர்ட் புரூஸ் தனது மகனுக்கு "மகனே வாலஸ் உலக வரலாறுகள் எழுதப்பட்டது ஆங்கிலேயர்களால் அவர்கள் என்னைப் பொய் கூறுபவனாக எழுத முடியும். ஆனால் அவர்கள் எழுதும் வரலாறு எனப்படுவது உரிமைக்காகப் போர் புரிபவர்களின் உயிரைப் பறித்த பின்னர் எழுதப்படுவது ஆகும்" என்ற வசனத்தின் மூலம் தாங்கள் அன்னியர்களுக்கு எதிராகச் செய்யும் உரிமைப் போரினை விளக்குகின்றார். இதனைக் கேட்ட சிறுவயதான வாலாஸ் மனதில் வாங்கிக் கொள்கின்றான். ஸ்காட்லாந்து நாட்டவரானவர்களின் உரிமைகளைப் பறித்து பின்னர் அவர்களின் சொந்த மண்ணைப் பிடிப்பதற்காக படை திரட்டி வருகின்றான் ஆங்கிலேய சக்கரவர்த்தியான எட்வார்ட் முதலாம் மன்னன். இதனால் ஏற்படும் விளைவுகள் காரணமாக வெடிக்கின்றது மக்கள் புரட்சிப் படைகள். ஆங்கிலேயருக்கு எதிராகப் படைகள் பல திரட்டப்பட்டன. இப்போரே ஸ்கோட்லாந்து சுதந்திரப் போரின் ஆரம்ப காலகட்டமாகும். 13 மற்றும் 14 ஆம் நூற்றாண்டின் இடையே நடைபெற்ற இப்போரானது ஆங்கிலேய அரசுக்கும் ஸ்காட்லாந்து மக்களாலும் போராட்ட வீரர்களாலும் புரியப்பட்டது. இப்போர் நிறைந்த சூழலில் வளர்ந்து வரும் வில்லியம் வேலசு அங்கு ஒரு பெண்ணைக் காதல் செய்து மணம் செய்து கொள்கின்றான். திருமணம் ஆகிய மறுநாளே காதலி ஆங்கிலேயப் பாகனால் கொள்ளப்படவே கோபம் கொள்ளும் வாலாஸ் அப்படை வீரர்களை அவ்விடத்திலேயே கொலை செய்கின்றான். பின்னர் பெரும் படை திரட்டி ஆங்கிலேய அரசாங்கத்தையே எதிர்த்துப் போரிட்டான். பின்னர் ஆங்கிலேயர்களிடம் பிடிபட்டு மக்கள் முன்னிலையில் தலை துண்டிக்கப்பட்டு கொல்லப்படுகிறான்.
# பிரேவ் ஹார்ட் (திரைப்படம்)

## கதை

### விருதுகள்

1995 ஆம் ஆண்டின் ஆஸ்கார் விருதுக்கான பரிந்துரைப்புகள்:  
**வென்ற விருதுகள்:**
- சிறந்த திரைப்படம்
- சிறந்த இயக்குநர் (மெல் கிப்சன்)
- சிறந்த ஒளிப்பதுவு
- சிறந்த சிகை அலங்காரம்
- சிறந்த ஒலிப்பதிவு  
**பரிந்துரைக்கப்பட்டவை:**
- சிறந்த படத்தொகுப்பு
- சிறந்த உடை அல்ங்காரம்
- சிறந்த திரைக்கதை
- சிறந்த ஒலி
- சிறந்த இசையமைப்பு
# பிரேவ் ஹார்ட் (திரைப்படம்)

## வசூல்

**உலகின் அதிக வசூலைப் பெற்ற திரைப்படங்களில் 271 இடத்தில் உள்ளது பிரேவ் ஹார்ட் திரைப்படம்.**  
- அமெரிக்காவில்: $75,609,945 மில்லியன் அமெரிக்க டாலர்கள்
- உலகளவில்: $210,409,945 மில்லியன் அமெரிக்க டாலர்கள்
**வெளியிடப்பட்ட ஒரு வார இறுதியில் பெற்ற வசூல்**:  
அமெரிக்கா: $9,938,276 மில்லியன் அமெரிக்க டாலர்கள்
# த சவுண்ட் ஆப் மியூசிக் (திரைப்படம்)

**த சவுண்ட் ஆப் மியூசிக்** (The Sound of Music) 1965 ஆம் ஆண்டு வெளிவந்த ஆங்கிலத்திரைப்படமாகும்.ரோபேர்ட் வைஸ் இயக்கத்தில் வெளிவந்த இத்திரைப்படத்தில் ஜூலி ஆண்ட்ரூவ்ஸ்,கிறிஸ்தோபர் பிளமர் மற்றும் பலர் நடித்திருந்தனர். இத்திரைப்படம் பத்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது.
# த சவுண்ட் ஆப் மியூசிக் (திரைப்படம்)

## வகை

இசைப்படம்
# த சவுண்ட் ஆப் மியூசிக் (திரைப்படம்)

## விருதுகள்

### அகாதமி விருதுகள்

#### வென்றவை

- சிறந்த இயக்குனருக்கான அகாதமி விருது
- சிறந்த திரை இயக்கத்திற்கான அகாதமி விருது
- சிறந்த திரைப்படத்திற்கான அகாதமி விருது
- சிறந்த இசைக்கான அகாதமி விருது
- சிறந்த அசல் இசைக்கான அகாதமி விருது
# த சவுண்ட் ஆப் மியூசிக் (திரைப்படம்)

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த நடிகைக்கான அகாதமி விருது
- சிறந்த துணை நடிகைக்கான அகாதமி விருது
- சிறந்த கலை இயக்கத்திற்கான அகாதமி விருது
- சிறந்த உடை அலங்காரத்திற்கான அகாதமி விருது
- சிறந்த திரைவண்ணத்திற்கான அகாதமி விருது
# பென்-ஹர் (1959 திரைப்படம்)

**பென்-ஹர்** **(Ben-Hur)** திரைப்படம் லியூவ் வாலெஸின் நாவலான **பென்-ஹர்**:எ டேல் ஆப் கிறைஸ்ட் (1880) இன் திரைப்பட வெளியீடாகும். பதினொரு ஆஸ்கார் விருதுகளை வென்ற திரைப்படங்களான டைட்டானிக் மற்றும் த லோர்ட் ஆப் த ரிங்க்ஸ்:ரிட்டேர்ன் ஆப் த கிங் ஆகிய திரைப்படங்களுடன் இத்திரைப்படமும் அடங்கும் என்பது குறிப்பிடத்தக்கது.
# பென்-ஹர் (1959 திரைப்படம்)

## வகை

காப்பியப்படம்
# பென்-ஹர் (1959 திரைப்படம்)

## கதை

**யூதா பென் ஹர்** யூதனான இவன் ஜெருசலேமின் ஒரு பெரும் பணக்காரனாக விளங்கினான். இவனது சிறுவயது நண்பனான மெசாலா ரோமானியப் போர்த் தளபதியாக பென்ஹரிடம் வந்தான். சந்தித்துக்கொள்ளும் இரு நண்பர்களும் தங்களின் வெவ்வேறு கொள்கைகளினால் பிரிகின்றனர். யூதா தன்னுடைய யூத சமயத்தில் பற்றுள்ளவனாகவும் அதேசமயம் அவனது நண்பனோ உலகத்தினை அடைய வேண்டும் என்ற அவாவுடன் காணப்படுகின்றான். ஒரு சமயம் யூதாவினால் தவறுதலாக தள்ளிவிடப்பட்ட வீட்டின் ஓடு ரோமானிய தலைமைப் பொறுப்பில் இருந்தவனைத் தாக்கிப் பின்னர் அவனது இறப்பிற்கே காரணமாக அமைந்தது. இதனைத் தெரிந்து கொள்ளும் மெசாலா தவறுதலாகத் தான் யூதா அவ்வோட்டினைத் தள்ளியிருப்பான் என்று தெரிந்தும் யூதவைச் சிறையில் அடைக்கின்றான். பின்னர் மெசாலாவை பழி வாங்குவதாகச் சபதம் செய்யும் யூதா பல சிக்கல்களிற்குப்பிறகு கைதியாக்கப்பட்டு அரேபிய நாட்டிற்கு தப்பிச் செல்கின்றான். மேலும் அங்கிருந்த ஒரு அரேபிய மன்னனின் உதவியுடன் குதிரைச் சவாரியில் மெசாலாவை வெற்றி கொண்டு பழி தீர்க்கின்றான்.
# பென்-ஹர் (1959 திரைப்படம்)

## விருதுகள்

- *வென்ற விருது*: **சிறந்த திரைப்படம்** — சாம் ஷிம்வாலிஸ்ட்
- *வென்ற விருது*: **சிறந்த நடிகர்** — சார்ல்ட்டொன் ஹெஸ்டொன்
- *வென்ற விருது*: **சிறந்த துணை நடிகர்** — கியூக் கிரிபித்
- *வென்ற விருது*: **சிறந்த இயக்குநர்** — வில்லியம் வைலர்
- *வென்ற விருது*: **சிறந்த திரை அலங்காரம்** — எட்வார்ட் சி.கார்பாக்னோ,வில்லியம் அ.ஹர்னிங்,மற்றூம் ஹியூக் ஹண்ட்
- *வென்ற விருது*: **சிறந்த ஒளிப்பதிவு** — ரோபேர்ட் சேர்டீஸ்
- *வென்ற விருது*: **சிறந்த உடை அலங்காரம்** — எலிஷபெத் ஹாபெண்டன்
- *வென்ற விருது*: **சிறந்த தந்திரக் காட்சி** — அ. ஆர்னோல்ட் கிலெஸ்பி(ஒளி), மிலொ பி.லோரி (ஒலி),மற்றும் ரோபேர்ட் மக்டோனல்ட்
- *வென்ற விருது*: **சிறந்த பதிப்பு** — ஜான் டி.டன்னிங் மற்றும் ரால்ப் இ.விண்டர்ஸ்
- : *வென்ற விருது* **சிறந்த இசையமைப்பு** — மைக்லோஸ் ரோசா
- *வென்ற விருது* : **சிறந்த ஒலிப்பதிவு** — பிராங்க்லின் மில்டன்
- பரிந்துரைக்கப்பட்டது: **சிறந்த எழுத்தாக்கம்** — கார்ல் துன்பேர்க்
# பென்-ஹர் (1959 திரைப்படம்)

## விருதுகள்

### கோல்டன் குலோப் விருது

- *வென்ற விருது*: **சிறந்த திரைப்படம்** - சாம் ஷிம்பலிஸ்ட்,த்யாரிப்பாளர்
- *வென்ற விருது*: **சிறந்த இயக்குநர்** - வில்லியம் வைலர்
- *வென்ற விருது*: **சிறந்த துணை நடிகர்** - ஸ்டீபன் போய்ட்
- *வென்ற விருது*: **சிறப்பு விருந்து** ஆண்ட்ரூ மார்ட்டன் குதிரை சவாரிக் காட்சிகளை இயக்கியதற்காக
- பரிந்துரைக்கப்பட்டது: **சிறந்த நடிகர்** - சார்ல்ட்டொன் ஹெஸ்டொன்
# பென்-ஹர் (1959 திரைப்படம்)

## விருதுகள்

### வாப்டா விருது

- *வென்ற விருது*: சிறந்த திரைப்படம் - வில்லியம் வைலர்,இயக்குநர்
# பென்-ஹர் (1959 திரைப்படம்)

## விருதுகள்

### என்.வை.எப்.சி.சி.விருது

- *வென்ற விருது*: சிறந்த திரைப்படம் -சாம் ஷிம்பலிஸ்ட்,தயாரிப்பாளர்
# பென்-ஹர் (1959 திரைப்படம்)

## விருதுகள்

### டி.ஜி.எ விருது

- *வென்ற விருது**: **சிறந்த இயக்குநர்*' - வில்லியம் வைலர்
# பென்-ஹர் (1959 திரைப்படம்)

## விருதுகள்

### கிராமி விருது

- பரிந்துரைக்கப்பட்டது: சிறந்த இசையமைப்பு - மைக்லோஸ் ரோசா
# த பிரிட்ச் ஆன் த ரிவர் க்வாய்

**த பிரிட்ச் ஆன் த ரிவர் குவாய்** (*The Bridge on the River Kwai*, *குவையாற்றின் மீதொரு பாலம்*) என்பது 1957 ஆம் ஆண்டு வெளிவந்த ஆங்கில மொழித் திரைப்படமாகும். டேவிட் லீன் இயக்கத்தில் வெளிவந்த இத்திரைப்படத்தில் அலெக் கின்னஸ், செஷியு ஹயகவா மற்றும் பலர் நடித்திருந்தனர். இரண்டாம் உலகப் போரில் சப்பானால் தாய்லாந்தில் கட்டப்பட்ட சயாம் மரண இரயில்பாதை என்ற ஒரு தொடருந்துப் பாலத்திற்காக வேலை செய்த தமிழர்களை பற்றிக் கூறும் ஒரு ஆங்கில ஆவணப்படம் ஆகும் . இப்படம் பிரெஞ்சு புதின ஆசிரியர் பியர் போல்லே எழுதிய *த பிரிட்ஜ் ஓவர் த ரிவர் க்வாய்* என்னும் புதினத்தை அடிப்படையாகக் கொண்டது. சிறந்த படம், இயக்கம், ஒளிப்பதிவு, திரைக்கதை, பின்னணியிசை, தொகுப்பு ஆகிய பிரிவுகளில் இப்படம் ஆஸ்கர் விருதை வென்றதுடன் நிக்கல்சன் கதாபாத்திரத்தை ஏற்ற அலெக் கின்னஸுக்கும் சிறந்த நடிகருக்கான ஆஸ்கர் விருதையும் பெற்றுத் தந்தது.
# த பிரிட்ச் ஆன் த ரிவர் க்வாய்

## புதினம்

இரண்டாம் உலகப் போரின்போது, ஜப்பான் படையினரிடம் கைதிகளாகச் சிக்குகிறார்கள் ஆங்கிலேய ராணுவ வீரர்கள். இவர்களைக் கொண்டு ஒரு தொடர் வண்டித் தடம் உருவாக்கும் பணி நடைபெறுகிறது. மரண ரயில் தடம் என்று வரலாற்றில் குறிக்கப்படும் அந்த பர்மா தொடர் வண்டிப் பாதை உருவாக்கும் பணியின்போது அதிகப்படியான எண்ணிக்கையில் ராணுவ வீரர்கள் இறந்திருக்கிறார்கள். பொறியியலாளரான பிரெஞ்சு நாவலாசிரியரும் போர்க்கைதியாக ஜப்பான் ராணுவத்தினரிடம் மாட்டிக்கொள்கிறார். அப்போது தனக்கு ஏற்பட்ட அனுபவத்துடன் புனைவைக் கலந்து படைத்த புதினம் இது.
# த பிரிட்ச் ஆன் த ரிவர் க்வாய்

## கதை

இத்திரைப்படத்தில் பர்மா தொடர் வண்டித் தடத்தில் க்வாய் நதிக்கு மேலே ஒரு பாலம் அமைக்கப்பட வேண்டி வருகிறது. இதை போர்க்கைதிகளைக் கொண்டு நிறைவேற்றும் பொறுப்பு ஜப்பானிய ராணுவப் படைத் தலைவர் சைட்டோவிடம் ஒப்படைக்கப்பட்டிருக்கிறது. அவர் புதிதாக வந்திருக்கும் போர்க்கைதிகளிடம் *அதிகாரிகள், வீரர்கள் என்ற எந்தப் பாகுபாடுமின்றி அனைவரும் தொழிலாளர்களாகப் பணியாற்ற வேண்டும்* என்று மிகக் கண்டிப்புடன் கூறுகிறார்.  
இவரின் இந்தக் கூற்றை ஆங்கிலேயப் படைத் தலைவரான நிக்கல்சன், அதிகாரிகள் தொழிலாளர்களாகப் பணியாற்ற வேண்டியதில்லை என்று தெரிவிக்கும் ஜெனிவா ஒப்பந்தத்தைச் சுட்டிக்காட்டி கடுமையாக ஆட்சேபிக்கிறார். ஆனால், சைட்டோ
இதை எதையும் ஏற்காமல் நிக்கல்சனை அவமானப்படுத்தி, கடும் தண்டனை விதிக்கிறார். ஆனாலும், தன் கொள்கையில் உறுதியாக இருக்கும் நிக்கல்சன் இதை சமாளிக்கிறார்.  
பணியை முடிக்க வேண்டிய நெருக்கடி அதிகரிக்கும்போது, வேறு வழி இல்லாமல் சைட்டோ அதிகாரிகளை உடலுழைப்புப் பணியிலிருந்து விடுவிக்கிறார். இதன்பிறகு பாலத்தின் பணியை முடிக்கும் பொறுப்பை நிக்கல்சன் ஏற்றுக்கொள்கிறார். பாலம் சரியாக இல்லாததற்கு தொழில்நுட்ப கோலாறே காரணம் என்பதை உணர்ந்து புதிதாகப் பாலம் அமைக்க முடிவெடுத்து வேலையைத் தொடங்குகிறார். குறிப்பிட்ட கெடுவுக்குள் பாலத்தை அமைத்து முடித்துவிட கிட்டத்தட்ட சைட்டோவைப் போன்றே எல்லா உத்திகளையும் பயன்படுத்துகிறார். ஒரு கட்டத்தில் அதிகாரிகளையும் நோயாளிகளையும்கூட உடலுழைப்பில் ஈடுபடுத்துகிறார். கடும் முயற்சியில் பாலத்தை கட்டி முடிக்கிறார்.  
இன்னொரு புறம், இந்த பாலத்தை அழிக்க ஆங்கிலேய ராணுவம் திட்டம் தீட்டுகிறது. அந்தத் திட்டத்தை நிறைவேற்றி முடிக்க ஒரு படைத் தலைவர் தன் உயிரைப் பற்றிக்கூடக் கவலைகொள்ளாமல் துடிக்கிறார். இரு தரப்பிலும் விதிமுறைகளைக் கறாராகக் கடைப்பிடிக்கும் கதாபாத்திரங்கள் வழியே வேலை என்னும் பெயரில் மனிதர்கள் மோசமான விதிமுறைகளை நிறைவேற்றத் துடித்துக்கொண்டிருப்பதை உணர்த்துகிறார் இயக்குநர்.
# குரௌச்சிங் டைகர் ஹிடன் டிராகன்

**குரௌச்சிங் டைகர் ஹிடன் டிராகன்** (**Crouching Tiger, Hidden Dragon**) இத்திரைப்படம் 2000 ஆம் ஆண்டு வெளிவந்த சீனத் திரைப்படமாகும்.
# குரௌச்சிங் டைகர் ஹிடன் டிராகன்

## வகை

தற்காப்புக்கலைப்படம் / நாடகப்படம்
# குரௌச்சிங் டைகர் ஹிடன் டிராகன்

## கதை

குயிங் அரச வம்சங்களில் நடைபெற்றிருப்பது போல நகரும் கற்பனைத்திரைக்கதையே இத்திரைப்படமாகும்.லி மு பாய் மற்றும் யு ஷு லியென் இருவரும் தற்காப்புக்கலைகளில் தேற்சிபெற்றவர்கள்.இருவரிடத்தும் காதல் மலர்கின்றது ஆனாலும் இருவரும் தங்கள் தற்காப்புப் பள்ளிகளின் குறிக்கோளுக்கிணைய தங்கள் காதலை பரிமாராமல் இருந்தனர்.அதெ சமயம் பிரபல வாள் ஒன்றைக் களவு செய்யும் ஜென் அதனைத் தன் வசம் கொண்டு சேர்க்கின்றாள். வாளைத் திருடிய திருட்டுக் கும்பல்களைத் தேடுகின்றனர் லி மு பாய் மற்றும் யு ஷீ லியென்.ஜென்னைப் பல முறைகளில் சந்தித்துக் கொள்ளும் லி மு பாய் அவளைக் கொல்ல பல அரிய வாய்ப்புகள் வரும் பொழுதும் கொல்ல மறுக்கின்றார்.பின்னர் நடைபெறும் பல சம்பவங்களில் பாய் காயப்படவே அவரை கண்கானித்துக் கொள்கின்றார் யு ஷு லியென்.இதற்கிடையில் வாளைத் திருடியவளான யென் ஒரு கொள்ளைக்காரனைக் காதல் கொள்கின்றாள்.அவனையே மணம் செய்து கொள்ளவும் விரும்புகின்றாள்.ஆனால் பல காரணங்களினால் அவனை அடையாது இருக்கும் யென் அவனை அடந்தாளா என்பதே திரைக்கதை.
# குரௌச்சிங் டைகர் ஹிடன் டிராகன்

## விருதுகள்

### பரிந்துரைக்கப்பட்ட விருதுகள்

- '''ஆஸ்கார் விருது:
- சிறந்த திரைப்படம்
- சிறந்த இயக்குநர் (அங் லீ)
- சிறந்த திரைக்கதை -(ஜேமெஸ் சுமஸ்,க்வி லிங் வாங்,குவோ சங் சாய்)
- சிறந்த உடை அலங்காரம்(டிம்மி யிப்)
- சிறந்த பதிப்பாளர் (டிம் ஸ்குயெர்ஸ்)
- சிறந்த பாடல் (ஜோர்ஜ் கலான்ரெல்லி, டன் டான் [இசையமைப்பு] மற்றும் ஜேமெஸ் சுமஸ் [பாடலாசொரியர்]) - பாடல் "எ.லவ் விபோர் டைம்"
- சாட்டேர்ன் விருது சிறந்த நடிகர் (யன் பாட் சோ), சிறந்த நடிகை (மிஷெல் யாவோ),சிறந்த துணை நடிகை (ஷியி சாங்), சிறந்த இயக்குநர் (அங் லீ),சிறந்த எழுத்து -(ஜேமெஸ் சுமஸ்,க்வி லிங் வாங்,குவோ சங் சாய்), சிறந்த இசை(டன் டான் மற்றும் யோ யோ மா), சிறந்த உடையலங்காரம் (டிம்மி யிப்)
- அமாண்டா விருது (நோர்வே): சிறந்த வேற்றூ மொழித் திரைப்படம்
- அமெரிக்க திரைப்பட பதிப்பாளர்கள் ("எடி விருது"):சிறந்த பதிப்பாளர் (டிம் ஸ்குயெர்ஸ்)
- அமெரிக்க ஒளிப்பதிவாளர்களின் குழுமம்: சிறந்த ஒளிப்பதிவிற்கான விருது
- கலை இயக்குநர்களின் Guild: சிறந்த அலங்காரம்
- '''வாப்டா விருது:
- சிறந்த திரைப்படம்
- சிறந்த நடிகை (மிஷெல் யாவோ)
- சிறந்த துணை நடிகை(ஷியி சாங்)
- சிறந்த திரைக்கதை -(ஜேமெஸ் சுமஸ்,க்வி லிங் வாங்,குவோ சங் சாய்)
- சிறந்த ஒளிப்பதிவு (பீட்டர் பௌ)
- சிறந்த பதிப்பாளர் (டிம் ஸ்குயெர்ஸ்)
- சிறந்த ஒலிப்பதிவு (ட்ரூவ் கேர்னின், ரெயில்லி ஸ்டீல், and ராபேர்ட் பெர்னாண்டஸ்)
- சிறந்த அல்ங்காரம் (டிம்மி யிப்)
- சிறந்த முக/முடி அலங்காரம்(யன் லிங் மேன் மற்றும் சியூ மூ சௌ)
- சிறந்த தந்திரக்காட்சிகள் (ரோப் ஹோட்க்சன், லீயோ லோ, ஜோனாதன் எப். ஸ்டேர்லண்ட், பெச்சி சியூக் மற்றும் ட்ராவிஸ் பௌமேன்)
- Blockbuster பொழுதுபோக்கு விருது: சிறந்த சண்டை வல்லுனர்கள் [தளங்களிம் மட்டுமே] (சோ யன் பாட் மற்றும் மிஷெல் யாவோ)
- பிரித்தானிய ஒளிப்பதிவாளர் கழகம்: சிறந்த ஒளிப்பதிவு விருது(பீட்டர் பௌ)
- Broadcast Film Critics Association: சிறந்த திரைப்படம்
# லகான்

**லகான்** (*Lagaan*)(வரி) 2001 ஆம் ஆண்டில் வெளிவந்த இந்தி மொழித் திரைப்படமாகும். சோனி பிக்சர்ஸ் சார்பில் தயாரிக்கப்பட்ட இதில் அமீர்கானின் நடிப்பில் வெளிவந்தது. 2002 ஆம் ஆண்டில் ஆஸ்கார் விருதிற்காக பரிந்துரைக்கப்பட்டது. மேலும் உலக மக்கள் முதல் இந்தியத் திரைப்படத்தினை தம் நாடுகளிலிருந்த திரையரங்குகளில் கண்டு மகிழ்ந்த பெருமை இத்திரைப்படத்திற்குரியது. இந்திய திரைப்பட வரலாற்றில் மூன்றாவது முறையாக ஆஸ்கார் விருதுக்குப் பரிந்துரைக்கப்பட்ட திரைப்படம் லகான் ஆகும். இப்படத்திற்கு ஏ. ஆர். ரகுமான் இசையமைைத்துள்ளார்.
# லகான்

## கதைச் சுருக்கம்

பத்தொன்பதாம் நூற்றாண்டின் காலகட்டங்களில் பிரித்தானிய அரசாங்கம் இந்தியாவை ஆட்சி செய்து கொண்டிருந்த காலம் இந்தியர்கள் அனைவரும் பிரித்தானிய அரசாங்கத்திற்கு வரி செலுத்த வேண்டிய கட்டாய காலம். வரிப்பணம் மிகவும் அதிக தொகையாக இருந்ததன் காரணமாக பெரும்பாலான ஏழைகளால் வரி செலுத்தப் போதிய பணம் இருக்கவில்லை.இதனை பிரித்தானியத் தளபதியான ஆண்ரூவிடம் பூரன்சிங் என்னும் மன்னன் எடுத்துக் கூறினார்.இதனைக் கேட்ட அவன் அப்படியானால் நீங்கள் அனைவரும் மாமிசம் உண்ண வேண்டும் எனக் கூறினான் மாமிசம் உண்பதென்பது அக்காலத்தில் இந்து மதத்தினரால் பாவமாகக் கருதப்பட்டது.இத்தகைய வேண்டுகோளை மறுத்த மன்னர் அவ்வாறு செய்ய இயலாது எனக் கூறவே கோபம் கொண்ட பிரித்தானியத் தளபதி வரிப்பணத்தை இரண்டு மடங்காக உயர்த்தினான்.இதனைக் கேட்டுக் கோபம் கொண்ட பொதுமக்களை இவ்வாறு வரிப் பணத்தின் எண்ணிக்கை குறைய வேண்டுமென்றால் எங்களுடன் மட்டைப்பந்து ஆடு மாறு கேட்டுக் கொண்டனர் பிரித்தானியர்கள். புவன் என்னும் கிராமவாசி தன் கிராமத்தில் பலரை சேர்த்து அவர்களுக்கு பயிற்சி அழித்து பிரித்தானியர்களை வெல்கின்றான்.இதற்கிடையில் இவனைக் காணும் பிரித்தானியத் தளபதியின் தங்கையான எலிசபெத் புவன் மீது காதல் கொள்கிறாள். ஆனால் புவனோ தனது கிராமவாசியான கௌரியின் மீது காதல் கொண்டிருப்பதனை எலிசபெத் தெரிந்து கொள்கிறாள் பின்னர் அவனை விட்டு விலகிச் செல்கின்றாள்.
# லகான்

## விருதுகள்

- 2002 ஆஸ்கார் விருது சிறந்த வேற்று மொழித்திரைப்படத்திற்காகப் பரிந்துரைக்கப்பட்டது.
# லகான்

## தேசிய திரைப்பட விருது, இந்தியா 2002

- சிறந்த திரைப்படத்திற்கான கோல்டன் லோட்டஸ் விருது
- சிறந்த இசையமைப்பாளர - ஏ. ஆர். ரகுமான்
- சிறந்த ஆண் பாடகர்- உதித் நாராயண் "மித்வா ரே"
- சிறந்த ஒலிப்பதிவு - சிறீதர், நகுல் கம்டே
- சிறந்த பாடலாசிரியர் - ஜாவேத் அக்தர்
- சிறந்த உடை அலங்காரம் - பானு அதையா
- சிறந்த கலை இயக்கம் - நிதின் சந்த்ரகாந்த் தேசாய்
# லகான்

## தேசிய திரைப்பட விருது, இந்தியா 2002

### பிலிம்பேர் விருது, 2002

- சிறந்த நடிகர்: அமீர்கான்
- சிறந்த இயக்குநர்: அசுதோசு கௌரிகர்
- சிறந்த திரைப்படம்
- சிறந்த இசையமைப்பாளர் - ஏ.ஆர்.ரகுமான்
- சிறந்த பாடலாசிரியர் - ஜாவேத் அக்தர்
- சிறந்த பின்னணிப் பாடகர் - உதித் நாராயண் "மித்வா ரே"
- சிறந்த பின்னணிப் பாடகி - அல்கா யாக்னிக் "ஓ ரே சோரி"
- சிறந்த கதை - அசுதோசு கௌரிகர்
# லகான்

## தேசிய திரைப்பட விருது, இந்தியா 2002

### லோகார்னோ சர்வதேச திரைப்பட விழா, 2002

- மக்கள் விருது
# லகான்

## தேசிய திரைப்பட விருது, இந்தியா 2002

### ஜீ சினி விருது, 2002

- சிறந்த நடிகர் - அமீர்கான்
- சிறந்த புதுமுக நடிகை கிரேசி சிங்
- சிறந்த இயக்குநர் - அசுதோஷ் கௌரிகர்
- சிறந்த திரைப்படம் - அசுதோஷ் கௌரிகர்
- சிறந்த பாடலாசிரியர் - ஜாவேத் அக்தர் "ராதா கைஸ் நா ஜலே".
- சிறந்த இசையமைப்பாளர் - ஏ.ஆர்.ரஹ்மான்
- சிறந்த பின்னணிப் பாடகி - ஆஷா போஸ்லே "ராதா கைஸ் நா ஜலே".
# லகான்

## தேசிய திரைப்பட விருது, இந்தியா 2002

### ஸ்டார் திரை விருது, 2002

- சிறந்த நடிக - அமீர்கான்
- சிறந்த புதுமுக நடிகை கிரேசி சிங்
- சிறந்த இயக்குநர் - அசுதோசு கௌரிகர்
- சிறந்த திரைப்படம் - அசுதோசு கௌரிகர்
- சிறந்த பின்னணிப் பாடகி - ஆஷா போஸ்லே "ராதா கைஸ் நா ஜலே".
# லகான்

## தேசிய திரைப்பட விருது, இந்தியா 2002

### சர்வதேச இந்திய திரைப்பட அகாடமியின் விருதுகள், 2002

- சிறந்த நடிகர் - அமீர்கான்
- சிறந்த இயக்குநர் - அசுதோசு கௌரிகர்
- சிறந்த திரைப்படம் - அசுதோசு கௌரிகர்
- சிறந்த பின்னணிப் பாடகி - ஆஷா போஸ்லே "ராதா கைஸ் நா ஜலே".
- சிறந்த இசையமைப்பாளர் - ஏ.ஆர்.ரகுமான்
# பொமரில்லு

**பொமரில்லு** 2006 ஆம் ஆண்டு வெளிவந்த தெலுங்கு மொழித் திரைப்படமாகும்.தமிழில் சந்தோஷ் சுப்பிரமணியம் என மறு தயாரிப்பு செய்து வெளியிடப்பட்டதும் குறிப்பிடத்தக்கது.
# பொமரில்லு

## வசூல்

- 2006 ஆம் ஆண்டு வரைக்கும் அமெரிக்காவில் வெளிவந்த தெலுங்குத் திரைப்படங்களின் வசூல் சாதனையை முறியடித்த இத்திரைப்படம் அமெரிக்காவில் செப்டம்பர் 13 2006 ஆம் ஆண்டு 600,000 அமெரிக்க டாலர்கள் வசூல் சாதனையைப் பெற்றதும் குறிப்பிடத்தக்கது.
# பொமரில்லு

## வெளியிணைப்புகள்

- சர்வதேச திரைப்பட தரவுத் தளத்தில்
# ஸ்ரீ ராமதாஸு (திரைப்படம்)

**ஸ்ரீ ராமதாசு** (*Sri Ramadasu*) 2006 ஆம் ஆண்டு தெலுங்கு மொழியில் வெளிவந்த வாழ்க்கை வரலாற்றுத் திரைப்படமாகும். இது இசைக்கலைஞரும் துறவியுமான பத்ராச்சல இராமதாசுவின் வாழ்க்கையை அடிப்படையாகக் கொண்டது. 1964-இல் சித்தூர் வி. நாகையாவின் இயக்கத்தில் வெளியான *ராமதாசு* என்ற பெயரில் வெளியான படத்தின் மறு பதிப்பாகும். இந்தப் படத்தை கோவெலமுடி ராகவேந்திர ராவ் எழுதி இயக்கியிருந்தார். கோண்டா கிருஷ்ணம் ராஜு தயாரித்த இப்படத்தில் அக்கினேனி நாகேஸ்வர ராவ் மற்றும் அக்கினேனி நாகார்ஜுனா ஆகியோர் முக்கிய வேடங்களில் நடித்திருந்தன. படத்திற்கு மரகதமணி இசையமைத்துள்ளார். ஒளிப்பதிவை எஸ். கோபால் ரெட்டியும் படத்தொகுப்பை ஏ. ஸ்ரீகர் பிரசாத்தும் கையாண்டுள்ளனர்.
# ஸ்ரீ ராமதாஸு (திரைப்படம்)

## தயாரிப்பு

நடிகர் நாகார்ஜுனா ஆதித்யா மூவிஸ் பதாகையின் கீழ் கொண்டா கிருஷ்ணம் ராஜு தயாரிப்பில் கே. ராகவேந்திர ராவ் இயக்கும் ஒரு படத்தில் நடிப்பதாக அறிவிக்கப்பட்டது. ஜோதிகா கதாநாயகியாக நடிக்க ஒப்பந்தம் செய்யப்பட்டார., ஆனால் அவரது திருமண ஏற்பாடுகள் காரணமாக அந்த வாய்ப்பை மறுத்துவிட்டார். பின்னர் அவருக்குப் பதிலாக சினேகா நடிக்க ஒப்பந்தம் செய்யப்பட்டார்.
# ஸ்ரீ ராமதாஸு (திரைப்படம்)

## இசையமைப்பு

படத்திற்கு மரகதமணி இசையமைத்துள்ளார். பாடல் வரிகளை வெட்டூரி, சந்திரபோஸ், சுத்தலா அசோக் தேஜா, ஸ்ரீ வேதவியாசா, ஜே.கே.பாரவி மற்றும் சிவசக்தி தத்தா எழுதியுள்ளனர், பாடலை எஸ். பி. பாலசுப்பிரமணியம், சித்ரா, சங்கர் மகாதேவன், மரகதமணி, விஜய் யேசுதாஸ், தேவி ஸ்ரீ பிரசாத், எஸ். பி. பி. சரண், மது பாலகிருஷ்ணன், ஹரிஹரன், சுனிதா, பிரணவி மற்றும் மாளவிகா ஆகியோர் பாடல்களை பாடியுள்ளனர். ஆதித்யா மியூசிக் நிறுவனம் இசையை வெளிட்டது.
# நுவ்வொஸ்தானண்டே நேனொத்தண்டானா (திரைப்படம்)

**நுவோஸ்தனந்தே நெனோதந்தான**(தெலுங்கு: నువ్వొస్తానంటే నేవొద్దంటానా) 2005 ஆம் ஆண்டு வெளிவந்த தெலுங்கு மொழித் திரைப்படமாகு.பிரபு தேவா இயக்கத்தில் வெளிவந்த இத்திரைப்படம் தமிழில் சம்திங்சம்திங் உனக்கும் எனக்கும் என மறு தயாரிப்பு செய்து வெளியிடப்பட்டதும் குறிப்பிடத்தக்கது.
# நுவ்வொஸ்தானண்டே நேனொத்தண்டானா (திரைப்படம்)

## கதை

இலண்டன் வாழ் நபரான சந்தோஷ் (சித்தார்த்) தனது சொந்தக் கிராமத்தில் நடைபெறும் சொந்தக்காரர் திருமணத்திற்காக இந்தியா செல்கின்றார்.அங்கு ஸ்ரீ (த்ரிஷா)வைச் சந்திக்கின்றார்.ஆரம்பத்தில் சண்டை போட்டுக் கொள்ளும் இருவரும் பின்னர் காதலிக்க ஆரம்ப்பிக்கின்றனர்.இவர்கள் காதலிப்பதைத் தெரிந்து கொள்ளும் ஸ்ரீயின் சகோதரனனான கிருஷ்ணனும் திருமணத்திற்குச் சம்மதம் தெரிவிக்கின்றான்.ஆனால் அவன் கூறியது போல் விவசாய நிலத்தினை அதிகமாக யார் அறுவடை செய்கின்றாகள் என்ற போட்டியினையும் ஆரம்ப்பிக்கின்றான்.இவற்றை ஏற்றுக்கொள்ளும் சந்தோஷும் அப்போட்டியை வெல்கின்றான் அதே சமயம் ஸ்ரீ மீது காதல் கொள்ளும் கிருஷ்ணனின் நண்பனின் மகனும் அவளைத் தனக்கே திருமண்ம் செய்து தரும்படியும் கேட்கின்றான்.இதனைக் கிருஷ்ணன் மறுத்துக் கூறவே ஸ்ரீயைக் கடத்திச் செல்கின்றான் அவன்.இதனைத் தெரிந்து கொள்ளும் கிருஷ்ணாவும் சந்தோச்ஷும் அவளைக் காப்பாற்றுவதற்காகச் செல்கின்றனர்.அங்கு சந்தோஷ் எதிரியைக் கொல்லவே அப்பழியினை கிருஷ்ணன் ஏற்றுக்கொள்கின்றான்.பின்னர் ஸ்ரீ யும் சந்தோஷும் திருமணம் செய்துகொள்கின்றனர்.
# நுவ்வொஸ்தானண்டே நேனொத்தண்டானா (திரைப்படம்)

## விருதுகள்

### 2005 தெலுங்கு பில்ம்பேர் விருது

- சிறந்த திரைப்படம் - எம்.எஸ் ராஜு
- சிறந்த நடிகர் - சித்தார்த்
- சிறந்த நடிகை - த்ரிஷா
- சிறந்த இசையமைப்பாளர் - தேவி ஸ்ரீ பிரசாத்
- சிறந்த துணை நடிகர் - ஸ்ரீஹரி
- சிறந்த ஒளிப்பதிவு - பிரபு தேவா
- சிறந்த ஆண் பாடகர் - சங்கர் மகாதேவன்
- சிறந்த பாடலாசிரியர் - ஸ்ரீ வெண்ணிலா
# நுவ்வொஸ்தானண்டே நேனொத்தண்டானா (திரைப்படம்)

## விருதுகள்

### 2006 சந்தோஷம் திரைப்பட விருது

- சிறந்த இசையமைப்பாளர் - தேவி ஸ்ரீ பிரசாத்
# நுவ்வொஸ்தானண்டே நேனொத்தண்டானா (திரைப்படம்)

## வெளியிணைப்புகள்

- நுவோஸ்தனந்தே நெனோதந்தான
# ஒக்கடு

**ஒக்கடு** (தெலுங்கு:ఒక్క డు) 2003 ஆம் ஆண்டு வெளிவந்த தெலுங்குத் திரைப்படமாகும்.இத்திரைப்படம் 175 நாட்கள் திரையில் காண்பிக்கப்பட்டு பல வரவேற்புகளைப்பெற்ற திரைப்படமாகும்.மேலும் இத்திரைப்படத்தின் கதைக்கருவில் வெளிவந்த திரைப்படமே நடிகர் விஜயின் திரைப்படமான கில்லி ஆகும்.
# ஒக்கடு

## விருதுகள்

### 2004 தெலுங்கு பில்ம்பேர் விருது

- சிறந்த திரைப்படம் - M.S. ராஜு
- சிறந்த இயக்குநர் - குணசேகர்
- சிறந்த நடிகர் - மகேஷ் பாபு
- சிறந்த இசையமைப்பாளர் - மணிசர்மா
# ஒக்கடு

## விருதுகள்

### 2004 சந்தோஷம் திரைப்பட விருது

- சிறந்த திரைப்படம் - M.S. ராஜு
- சிறந்த வில்லன் நடிகர் - பிரகாஷ் ராஜ்
- சிறந்த கலை இயக்கம் - அசோக்
# ஒக்கடு

## வசூல்

ஒக்கடு திரைப்படம் 175 நாட்கள் தொடர்ந்து ஓடி சாதனை செய்தது மேலும் உலகின் பல்வேறு பாகங்களிலும் திரையிடப்பட்டு இந்தியா ரூபா.34 கோடிகள் வரை வசூல் செய்த திரைப்படம் என்பதும் குறிப்பிடத்தக்கது.
# ஒக்கடு

## வசூல்

### திரையரங்குகளில் ஓடிய குறிப்புகள்

- 50 நாட்கள் - 154 திரையரங்குகளில்,
- 100 நாட்கள் - 130 திரையரங்குகளில்( 102 நேரடி மற்றும் மாறுதல்/பின் தங்கிய வெளியீடு),
- 175 நாட்கள் - 8 திரையரங்குகளில்( 4 நேரடி+ 4 மாறுதல்),
- 200 நாட்கள் - 8 திரையரங்குகளில் மாறுதல்களுடன்
# மாஸ் (திரைப்படம்)

**மாஸ்** திரைப்படம் 2004 ஆம் ஆண்டு வெளிவந்த தெலுங்கு மொழித் திரைப்படமாகும்.ராகவ லாரன்ஸ் இயக்கத்தில் வெளிவந்த இத்திரைப்படத்தில் நாகர்ஜூன்,யோதிகா,சர்மி,ரகுவரன் மற்றும் பலர் நடித்துள்ளது குறிப்பிடத்தக்கது.
# மாஸ் (திரைப்படம்)

## வகை

மசாலாப்படம்
# மாஸ் (திரைப்படம்)

## கதை

மாஸ் (நாகர்ஜூன்) ஒரு அனாதையாவான்.அதி என்பவனுடன் நெருங்கிய நண்பனாக இருக்கின்றான் மாஸ்.விசாக் நகரில் காடையர்களுக்குத் தலைவனாக இருக்கும் சத்யாவின் (ரகுவரன்) மகளின் மீது காதல் கொள்கின்றான் அதி.இதனை அறியும் சத்யா அவர்களின் காதலைச் சேர்த்து வைக்காது பிரித்து பின்னர் அதியைக் கொலை செய்யத் திட்டமிடுகின்றான்.பின்னர் கொலையும் செய்கின்றான்.இதனையறிந்து கொள்ளும் மாஸ் காடையர்களின் தலைவனைப் பழிவாங்குகின்றான்.சத்யாவைக் கொலை செய்யத் திட்டம் தீட்டி அவனது ஊரான விAசாக்கில் விடுதி ஒன்றி தங்கி பின்னர் கொலை செய்கின்றான்.
# தேவதாசு (2006 திரைப்படம்)

**தேவ்தாசு** 2006 ஆம் ஆண்டில் வெளிவந்த தெலுங்குத் திரைப்படமாகும்.
# தேவதாசு (2006 திரைப்படம்)

## வகை

மசாலாப்படம்
# தேவதாசு (2006 திரைப்படம்)

## கதை

தேவ்தாசு (ராம்]] ஏழ்மையான வசதி கொண்டவர். பானுமதி நியூயார்க்கிலிருந்து இந்தியாவிற்கு நடனம் கற்றுக்கொள்ள வருகின்றார். தேவ்தாசை சந்திக்கும் இவர் அவர் மீது காதல் கொள்கின்றார். இதனை இவர் தனது தந்தையான கட்டம்ராஜுவிற்குத் தெரிவிக்கின்றார் வஞ்சகம் நிறைந்த இவரது தந்தை ஆரம்பத்தில் இருவரையும் சேர்த்து வைப்பதெனக் கூறுகின்றார் பின்னர் பிரித்துக் கொண்டு வெளி நாட்டிற்கு தனது மகளைக் கூட்டிச்செல்கின்றார். காதலியைத் தேடிச் செல்லும் தேவ்தாஸ் அவரது காதலில் வெற்றி கொள்கின்றாரா இல்லையா என்பதே திரைக்கதை.
# ஜானி (2003 திரைப்படம்)

**ஜானி**, 2003 இல் வெளிவந்த தெலுங்கு மொழித் திரைப்படமாகும். இத்திரைப்படத்தினை இயக்கிய பவன் கல்யாணே இத்திரைப்படத்தின் கதாநாயகனுமாவார். மேலும் இவரது மனைவி ரேனு தேசாய் இவருக்கு இணையாக இப்படத்தில் நடித்திருப்பது குறிப்பிடத்தக்கது.
# ஜானி (2003 திரைப்படம்)

## கதை

ஜானி தனது சிறு வயதிலேயே தாயாரை இழந்தவனாவான். தனது தாயாரின் இழப்பிற்குப் பின்னரும் குடிகாரனாகவும், புகைப் பிடிப்பவருமாக இருக்கும் தனது தந்தையை விட்டு ஓடிச்செல்கி்றான். சிறிது காலம் கழித்து தற்காப்புக் கலைகளைக் கற்றுக் கொள்ளும் ஜானி தற்செயலாக கீதாவைச் சந்திக்கின்றான். கீதாவை காதலித்து மணம் செய்து கொள்ளும் ஜானி கீதாவிற்கு புற்று நோய் இருப்பதனை அறிந்து கொள்கிறான். கீதாவின் வைத்தியச் செலவுகளுக்கு பணம் தேவைப்பட்ட காரணத்தின்படி, ஜானி குத்துச்சண்டை போட்டு அதில் வரும் பணத்தினைக் கொண்டு கீதவைக் காப்பாற்றுகின்றான்.
# மல்லி (திரைப்படம்)

**மல்லி** என்பது 1998 இல் வெளிவந்த தமிழ்த் திரைப்படமாகும். சந்தோஷ் சிவன் இயக்கத்தில் வெளிவந்த இத்திரைப்படம் ரொறன்ரோவில் நடைபெற்ற சர்வதேச திரைப்பட விழாவிலும், நியூயார்க்கில் நடைபெற்ற சர்வதேச சிறுவர்களுக்கான திரைப்பட விழாவிலும் திரையிடப்பட்டது. 46 ஆவது தேசியத் திரைப்பட விருதுகளில் சிறந்த சூழலியல் பாதுகாப்புப் பிரிவில் விருது வென்றது.
# மல்லி (திரைப்படம்)

## கதை

ஏழைப் பெண்ணான மல்லி பி. ஸ்வேதா தனது பெற்றோர்களுக்காக விறகுகளைச் சேகரித்து வருவாள். தனது வாய் பேச முடியாத மற்றும் காது கேளாத அவளின் நண்பியுடன் விளையாடி வருவாள். அவள் வெகு நாட்களாக தனக்கு புதியதொரு ஆடை ஒன்றை உடுத்த வேண்டும் என்ற ஆசையைக் கொண்டிருந்தாள். ஒரு முறை அவள் ஒரு கதை கூறுபவனைச் சந்திக்கும் பொழுது அவனும் ஒரு நீல நிற மாயக்கல் ஒன்று உள்ளது. அதனை நீ பெற்றால் உன் தோழியின் ஊனம் மாறிவிடும் என்று கூறுகின்றான். அவளும் அந்த நீலநிற மாயக் கல்லை நோக்கி தனது பயணத்தை ஆரம்பிக்கின்றாள். இதுவே கதையின் கருவாகும்.
# கண்டுகொண்டேன் கண்டுகொண்டேன்

***கண்டுகொண்டேன் கண்டுகொண்டேன்*** (*Kandukondain Kandukondain*) திரைப்படம் 2000 ஆம் ஆண்டில் வெளிவந்த தமிழ்த் திரைப்படமாகும். பிரபல மலையாளத் திரைப்பட நடிகரான மம்முட்டியும், அஜித்,ஐஸ்வர்யா ராய்,தபு,அப்பாஸ் போன்ற பலரது நடிப்பிலும் வெளிவந்த இத்திரைப்படத்தினை ராஜிவ் மேனன் இயக்கியுள்ளார். இத்திரைப்படம் சென்ஸ் அண்ட் சென்சிபிலிடி என்னும் புதினத்தைத் தழுவி அமைந்துள்ளது குறிப்பிடத்தக்கது.
# கண்டுகொண்டேன் கண்டுகொண்டேன்

## கதை

இலங்கையில் இந்தியாவிலிருந்து அனுப்பப்பட்ட அமைதிப் படையில் தலைமை தாங்கிய பாலா (மம்முட்டி) அங்கு நடக்கும் விடுதலைப்புலிகளுக்கும் இந்தியாவில் இருந்து அனுப்பப்பட்ட அமைதிப் படையினருக்கும் ஏற்பட்ட போரில் ஊனப்படுத்தப்படும் பாலா பின்னர் இந்திய அரசாங்கம் தமது நாட்டிற்காகப் போர் செய்தவர்களை முற்றிலும் மறந்து விட்டது என்ற குற்ற உணர்வோடு காணப்படுகின்றார்.பின்னர் மீனாட்சியை விரும்புகின்றார். ஆனால் செயற்கைக் கால்கள் பொருத்திய பாலாவை மீனாட்சி காதலிக்காது போகவே மனம் நோகின்றார் பாலா.மீனாட்சியோ சிறீகாந்தைத் (அப்பாஸ்) தனது காதலனாக ஏற்றுக்கொள்கின்றார். பின்னர் அவர்கள் இருவரும் பிரியவே மீனாட்சி பாலாவைக் காதல் கொள்கின்றார். இதற்கிடையில் மனோகருக்கும் (அஜித்) சௌம்யாவிற்கும் (தபு) ஏற்படும் காதல் அவர்கள் சேர்ந்தார்களா இல்லையா எனத் திரைப்படம் நகர்கின்றது.
# நந்தா (திரைப்படம்)

***நந்தா*** (*Nandhaa*) 2001 இல் வெளிவந்த இந்தியத் தமிழ்த் திரைப்படம் ஆகும். இத்திரைப்படத்தை பாலா எழுதி இயக்கியுள்ளார். இத்திரைப்படத்திற்கு யுவன் சங்கர் ராஜா இசையமைத்துள்ளார். சூர்யா, லைலா, ராஜ்கிரண், கருணாஸ் ஆகியோர் முக்கியக் கதாபாத்திரத்தில் நடித்துள்ளனர்.
# நந்தா (திரைப்படம்)

## வகை

**நாடகப்படம்**
# நந்தா (திரைப்படம்)

## கதை

சிறைச்சாலையிலிருந்து வெளிவரும் நந்தா தனது தாயாரையும் தங்கையையும் காண்பதற்கு வீடு செல்கின்றான். ஆனால் அங்கு அவன் தாய் அவன் மீது உள்ள வெறுப்பு காரணமாக அவனிடம் பேச மறுக்கவே,தனது படிப்பினைத் தொடர்வதற்காக நந்தா முயல்கின்றான். அப்பொழுது அவனது செலவுகளை ஏற்றுக்கொள்கின்றார் அவ்வூரின் நன்மதிப்பைப் பெற்ற ஒருவர்.இதற்கிடையில் இலங்கையில் இருந்து அகதியாக வரும் ஒரு பெண்மணியிடம் இவனுக்கு காதல் மலர்கின்றது.அவனைத் தனது பிள்ளை போல வளர்த்தவர் அவரது குடும்ப உறுப்பினர்களாலேயே கொல்லப்பட அவர்களைப் பழி வாங்கத் துடிக்கின்றான் நந்தா.
# நந்தா (திரைப்படம்)

## பாடல்கள்

இத்திரைப்படத்திற்கு யுவன் சங்கர் ராஜா இசையமைத்திருந்தார்.
| 1 | "முன் பனியா" | எஸ். பி. பாலசுப்பிரமணியம், மால்குடி சுபா | 5:47 | பழனி பாரதி |  |
| --- | --- | --- | --- | --- | --- |
| 2 | "ஒராயிரம் யானை கொண்றால் பரணி" | பி. உன்னிகிருஷ்ணன் | 3:35 | நா. முத்துக்குமார் |  |
| 3 | "எங்கெங்கோ எங்கெங்கோ கால்கள் செல்லும் பாதையில் போகின்றாய்" | இளையராஜா | 4:09 | புலமைப்பித்தன் |  |
| 4 | "மாயனே அந்த" | இராஜலட்சுமி, சிறீமதுமிதா, குழுவினர் <sup>*</sup> | 2:49 | ஆண்டாள் | ஆண்டாளின் திருப்பாவையைச் சார்ந்து |
| 5 | "கள்ளி அடி கள்ளி" | அனுராதா ஸ்ரீராம், சிறீமதுமிதா, குழுவினர் <sup>*</sup> | 4:06 | தாமரை |  |
| 6 | "அம்மா என்றாலே" | இளையராஜா | 4:32 | பா. விஜய் | } |
# நந்தா (திரைப்படம்)

## தயாரிப்பு

இயக்குநர் பாலா ஒரு நேர்காணலில், மலையாளத்தில் மம்மூட்டி நடித்த *தனியாவர்தனம்* திரைப்படத்தின் உச்சக்கட்ட காட்சியில் நடக்கும் சம்பவத்தின் தாக்கத்தால், அந்த உச்சக்கட்ட காட்சியை வைத்து இப்படத்தின் கதை பின்னோக்கி எழுதப்பட்டது என்றார்.
# சமூகவியல்

**சமூகவியல்** (*Sociology*) என்பது மனித சமூகம், சமூக உறவுகள், சமூக நடத்தைகள், சமூக அமைப்பு முறை, சமூக வாழ்க்கை முறை ஆகியவற்றை அறிவியல் நோக்கில் ஆயும் ஓர் இயல் ஆகும். இது சமூக ஒழுங்கு, ஒழுங்கின்மை, மாற்றங்கள் ஆகியவை பற்றிய அறிவுத் தொகுதியை உருவாக்கும் நோக்கில் செயல்முறை ஆய்வுகளையும்,  
}}
# உலகமயமாதல்

தொலைத்தொடர்பு, போக்குவரத்து, தகவல் தொழில்நுட்பம், அரசியல், பண்பாடு,  
ஆகிய துறைகளின் முன்னேற்றங்களினால் உந்தப்பட்டு உலக சமூகங்களுக்கிடையேயான அதிகரிக்கும் தொடர்பையும் அதனால் ஏற்படுத்தப்பட்டுவரும் ஒருவரில் ஒருவர் தங்கிவாழ் நிலையையும் **உலகமயமாதல்** எனலாம். உலகமய சூழலில் ஒரு சமூகத்தின் அரசியல், பொருளாதார, சமூக, பண்பாட்டு நிலைமைகளும் நிகழ்வுகளும் மற்றைய சமூகங்களில் கூடிய விகித தாக்கத்தை ஏதுவாக்குகின்றது. உலகமயமாதல் வரலாற்றில் ஒரு தொடர் நிகழ்வுதான், ஆனால் இன்றைய சூழல் உலகமயமாதலை கோடிட்டு காட்டுவதாக அமைகின்றது.
# உலகமயமாதல்

## கருத்துப் பின்புலம்

உலகமயமாதல் ஆங்கிலத்தில் பரவிய "globalization" என்ற கருத்துருவாக்கத்தின் தமிழ்ப்பதம் ஆகும். தமிழில் **உலகமயமாக்கம்** என்ற சொல்லும் சில வேளைகளில் "globalization" க்கு ஈடாக பயன்படுத்தப்படுவதுண்டு. ஆனால் அச்சொற்களின் பொருள் வேறுபாடு கவனிக்கத்தக்கது. உலகமயமாதல் தானாக விரியும் ஒரு செயல்பாடு, அல்லது அதை நோக்கிய ஒரு கருத்துப்பாடு. உலகமயமாக்கம் என்பது யாரோ அதன் பின்னால் இருந்து ஆக்குவதா பொருள் தொனிக்கின்றது.  
உலகமயமாதல் என்பதைப் பொருளாதாரம் தொடர்பில் பயன்படுத்தத் தொடங்கியது 1981 ஆம் ஆண்டிலேயேயாகும். தியோடோர் லெவிட் (Theodore Levitt) என்பவர் எழுதிய *சந்தைகளின் உலகமயமாதல்* (Globalization of Markets) என்னும் நூலில் உலகமயமாதல் என்பது பொருளாதாரம் தொடர்பில் பயன்படுத்தப்பட்டது. உலகம் தழுவிய சமூகவியல் ஆய்வுகளிலும், இது ஒரு பரந்த, அனைத்தும் தழுவிய தோற்றப்பாடாக (phenomenon) உணரப்பட்டது.  
உலகமயமாதல் என்பது பல கோணங்களில் இருந்து நோக்கப்படுகின்றது:  
- வளர்ந்து வரும் நாடுகளுக்கு, அதிகரித்த வாழ்க்கைத் தரத்தையும், வளத்தையும் கொண்டுவருகின்றது என்பதும், முதலாம் உலக நாடுகளினதும், மூன்றாம் உலக நாடுகளினதும் நிதி வளத்தைப் பெருக்க உதவுகிறது என்பதும் ஒரு வகையான நோக்கு. இது உலகமயமாதலைப் பொருளியல் மற்றும் சமூக அடிப்படையில் ஒரு விரும்பத்தக்க விடயமாகக் கருதுகின்றது.
- இன்னொரு நோக்கு, பொருளியல், சமூக மற்றும் சூழலியல் அடிப்படையில் உலகமயமாதலை எதிர்மறையான, விரும்பத்தகாத ஒரு விடயமாகக் கருதுகின்றது. இதன்படி, உலகமயமாதல், வளர்ந்து வருகின்ற சமுதாயங்களின் மனித உரிமைகளை நசுக்குகிறது என்றும், வளத்தைக் கொண்டுவருவதாகக் கூறிக்கொண்டு கொள்ளை இலாபமீட்டுவதை அனுமதிக்கிறது என்றும் சுட்டிக் காட்டப்படுகின்றது. இவை தவிரப் பண்பாட்டுப் பேரரசுவாத (cultural imperialism) நடவடிக்கைகளினூடாகப் பண்பாட்டுக் கலப்புக்கு வழி வகுப்பதும், செயற்கைத் தேவைகளை ஏற்றுமது செய்வதும், பல சிறிய சமுதாயங்கள், சூழல்கள் மற்றும் பண்பாடுகளைச் சிதைத்து விடுவதும் இதன் எதிர்மறை விளைவுகளாக எடுத்துக் காட்டப்படுகின்றன.
# உலகமயமாதல்

## உலகமயமாதலும் பண்பாடும்

உலகமயமாதல் பலமான மொழி, பண்பாட்டு, அடையாளங்களை முன்னிறுத்தி சிறுபான்மை இன - மொழி - பண்பாட்டு அழிவுக்கு அல்லது சிதைவுக்கு இட்டு செல்வதாக சிலர் வாதிக்கின்றனர். இக்கூற்றில் உண்மையுண்டு, எனினும் ஒரு சமூகத்தின் அடிப்படைக் கூறுகளை இழக்காமல் உலகமயமாதல் உந்தும் அல்லது தருவிக்கும் அம்சங்களையும் ஒரு சமூகம் ஏற்றுக்கொள்ள முடியும். அதாவது உலகமயமாதல் இருக்கும் ஒன்றின் அழிவில் ஏற்படமால், இருக்கும் ஒன்றோடு அல்லது மேலதிகமான அம்சங்களை அறிமுகப்படுத்தும் ஒரு உந்தலாகவும் பார்க்கலாம்.